Hol ko woni Misiide Ɓamtaare?
fuutamedia.com miisida.net
Misiide Ɓamtaare, ko lowre (site) ɓamtal diina e pinal ka ɗemngal pulaar/fulfulde, nde
sincaa ko ñannde 01/01/2013, nde fuɗɗii golle e lewru fabraa’iru (Colte) ndun.
Ko tawde hari lowe pulaar e ɗuuɗude ka jowlol enternet, lowre hertinanaande fii diina tan woodaaka si men eɓɓi fampagol Misiide Ɓamtaare, ngam haali-pulaar en heɓa ka jannga fii diina, e pine wondude e gannde kese, e ko nanndi.
Lowre nden hina jogii geɓe ɗiɗi e lowe fewndo ɗoo, ko kanje woni les ɗoo :
1. Misiide Pulaar nden :
Ko kayre woni lowre lasliire nden, ko ɗon kala huunde yowondire e pulaar/fulfulde walla laten (faransiire, engeleere, ekn) yowetee, immorde e winndannɗe haa e ko nanndi. Jokkorde mayre nden ko nii : www.misiide.com/net
2. Misiide Arab nden :
Fii ka musiɓɓe men fulɓe e yiɗuɓe pine fulɓe tawayɓe ɗigginaa pulaar ngal fotta, ɓe jannga winndannɗe Misiide nden e ɗemngal Arab. Ko wano non kadi fii ka defte mawɓe men ɓen yeeɓee dankitee, tawde geɓe ɗuuɗuɗe e ɗen defte ko e Arabu winndiraa. Jokkorde ngal geɓal Misiide Arab ko nii : www.misiide.com/ar
Ko ɓeyditugol tun ɗum ɗoo /ar yeeso lowre lasliire nden www.misiide.com
Dunce Misiide ɗen
Misiide Ɓamtaare hina jogii noone ɗiɗi e dunce: Ko dunce daɓɓe (Court terme), e dunce woɗɗuɗe (long terme).
Dunce daɓɓe ɗen:
1. Misiide Defte:
Wallifaade Saggitorɗe (dicos), ñaldinkooje (calendrier), Terminolooziiji, defte diina e pine fulɓe, defte gannde kese (informatique), e ko nanndi.
2. Misiide Media:
Himo peccii ɗiɗi: Widiyoo (mbodo) e ojoo. Ko ngal duncal woni ko kippata yaltinnde kasetaaji jewte diina e pine (bayaanaaji, taali e tinndi, naamuuji fulɓe ekn), e tinndinooje (tutoriels) gannde kese, e tafude ɓeɗi (cd) e fannu kala, e ko nanndi.
2) Dunce woɗɗuɗe ɗen
3. Misiide duɗal:
Miijo fii sincude duɗal jannginirgal diina e pulaar, hinde peccii ɗiɗi kayre kadi: Wootere nden ko ka enternet, ndeya nden ka yaasi si Alla muuyii.
4. Misiide Magazine
Ngam yaltinnde ɓatakal (journal) lewru bee walla lebbi ɗiɗi bee-no feere mun heɓori woo- men waɗa hen piiji ndan: Diina, pinal, renndo, taariika, fillayee, ballafuyee, kumpite, jalniika, taali e tinndi, jiɓi-liɓi, gannde kese, lesɗe e ca’e fulɓe, kawre (rencontres), e ko nanndi.
Hara ngal sennditete e leydi kala ka jangoowo hittinɗo fii pulaar/fulfulde woniri e windere nden.
5. Misiide Rajoo:
Si Alla salaaki, misiide nden sincay rajoo mawnuɗo tawa ko pulaar tan yewtetee ton, hara kadi ka haali-pulaar jo wontirii woo, o henndoto kañum rajoo on, o heɗitoo.
hamada
Wallifiiɓe
- taariikha sheikh usman bii fodio be taaniraabe makko
- MISS MAURITANIE FRANCE : LE SACRE DE LA RAVISSANTE SY GAISSIRY (PHOTOS)
- sud mauritanie..le Gouverneur de boghe menace la population
- Indice de Perception de la Corruption en Mauritanie
- sud mauritanie..le Gouverneur de boghe menace la population
- [...]
fuv_Latn bug_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn twi_Latn fuv_Latn fuv_Latn fuv_Latn fuv_Latn twi_Latn fuv_Latn fuv_Latn twi_Latn fuv_Latn hau_Latn fuv_Latn fuv_Latn fra_Latn fra_Latn fra_Latn fra_Latn unk